خاریجی ایشلر باخانی مولود چاووش‌‌اوغلو، وئزوئلا دؤولت باشقانی نیکولاس مادورو‌نون، اؤزونه دیریلیش ارتوغرول سریالییلا ایلگیلی "بو دیزی گئرچک اسلامی اؤیره‌دیر و بلکه بیر گون بو دیزی سایه‌سین‌ده مسلمان اولاجاغام" دئدیگینی بیلدیردی.
چاووش‌‌اوغلو، آنتالیادا علاالدین کیقباد اونیورسیته‌سی آمفی تاتریندا تشکیل ائدیله‌ن "گنج‌لیک سؤیله‌شی‌لری" پروگرامی اوچون، تورکیه رادیو تلویزیون قورومو (ت‌رت)نین رئیتینگ رکوردلاری قیران دیریلیش ارتوغرول دیزیسینین پالتارلارینی گئیه‌رک آتلار اوزرین‌ده گلن بیر قروپ طرفیندن قارشیلاندی.
چاووش‌‌اوغلو، دیریلیش ارتوغرول سریالینین بیر بؤلومونون آلانیادا چکیلدیگینی، بو بؤلوم‌لرین ایکی هفته سونرا یاییملاناجاغینی سؤیله‌دی.
باخان چاووش‌‌اوغلو سپتامبر آیین‌دا ونزوئلایا گئتدییگن‌ده ایکی‌لی گؤروشمه‌لردن سونرا دیریلیش ارتوغرول سئتین‌دن بیر ویدئونو مادورویا گؤستردیگینی ایفاده ائد‌رک، "مادورو قیشقیرا قیشقیرا آیاغا قالخدی. سریال‌داکی تک تک آدلاری سایدیق‌دان سونرا ساکیتلش‌دی و سونرا دئدی کی "بو دیزی گئرچک ایسلامی اؤیره‌دیر و بلکه بیر گون بو دیزی سایه‌سین‌ده مسلمان اولاجاغام" دئدی. بونلاری ائشیدن‌ده قورور دویوروق و موتلو اولوروق" دئیه دانیشدی.
